stanford-oval/wikipedia huggingface dataset:
פאקס דאי
שביתת הנשק של אלוהים

אחרי שהוכח שהרעיון של פאקס דאי הצליח והאלימות כלפי חסרי הישע אכן נבלמה, שאפו אנשי הכנסייה לצמצם עוד יותר את האלימות ולקבוע ימים בהם יהיו כל בני האדם פטורים מאלימות ויוכלו להקדיש עצמם לפעילות דתית. רעיון זה נקרא "שביתת הנשק של אלוהים" או "ההפוגה של אלוהים" (Treuga Dei). ב-1027 התכנס הקונסוליום של אלנה (Elna) שקבע אי-לוחמה בימים שבת-שני וכן בפסחא, חג המולד וחגיהם של קדושים מסוימים. בשנים 1030–1040 ערכה הכנסייה מסע שכנוע במטרה להגביל את הלחימה לימות החול ולהשיג הפסקת הלחימה מיום חמישי ועד יום שני וכן בחגים כולל כל ימי החג של הקדושים השונים. אמנם גם כך נותרו לאבירים כ-90 ימי לחימה בשנה. אבל לוחמים מקצועיים לא מצאו לעצמם תעסוקה בכל הזמן שבו אסור להילחם. אחת הדרכים שהוצעו על ידי שליטים ואנשי כנסייה היא המאבק בכופרים. הצורה המקובלת של מאבק בכופרים באותן שנים היו מסעי הצלב ועל פי היסטוריונים רבים, אחד הסיבות להתעוררות מסעי הצלב ולקריאתו של האפיפיור אורבנוס השני בוועידת קלרמון לגאולת המקומות הקדושים מידי הכופרים היא ההסכמות של אי לוחמה שהושגו והצורך לפרוק את האלימות.
החל בסוף המאה ה-11 המושגים "פאקס דאי" ו"שביתת הנשק של אלוהים" התמזגו למושג אחד והגבולות בין שתי התנועות נעלמו.
לקריאה נוספת

יצחק חן סוף האלף הראשון, דת חברה ותרבות במאה העשירית, האוניברסיטה המשודרת,ת"א, תשמ"ו, 1985
שלמה נאמן, לידתה של ציוויליזציה: אלף שנות אירופה לאטינית. תל אביב: ספרית פועלים, תשל"ה, עמ' 238-242
Rodulfi Glabri Historiarum Libri Quinque; Rodulfus Glaber, The Five Books of the Histories [cover title: Rodulfus Glaber, Opera] ed. J. France ,Oxford, 1989
Gregory M. Reichberg (Editor), Henrik Syse (Editor), Endre Begby (Editor), The ethics of war: classic and contemporary readings, Wiley-Blackwell, 2006
William Chester Jordan, Europe in the High Middle Ages. London: Viking, 2003.
הערות שוליים

↑  המסמך לא ציין סוסים, כי אלו היו יקרים מדי ועובדי האדמה לא יכלו להרשות לעצמם לרכוש סוס. או במילים אחרות - מי שהיה סוס בבעלותו לא נחשב עני ולכן הכינוס לא ראה צורך לדאוג לו
| --- | --- |
בקרת זהויות :  GND: 4157945-8  LNB: 000179972
פורד טרנזיט בס

| --- | --- |

 מאפיינים כלליים
 יצרן:  פורד
 שנות ייצור:  1936–1947
 הרכבה:  ארצות הברית ארצות הברית
 אורך:  7.85 מטר
 רוחב:  2.4 מטר
 גובה:  2.77 מטר
 משקל:  4,800 ק"ג
 בסיס גלגלים:  3.76 מטר
 מפרט טכני
 מנוע:  V8 צילינדרים, 3,920 סמ"ק המפיק 85 כ"ס (מנוע קדמי, יוצר בין השנים 1936–1939) (מנוע פורד מסוג "Ford flathead V8 engine" (אנ')  8 צילינדרים, 3,920 סמ"ק המפיק 95 כ"ס (מנוע אחורי, יוצר בין השנים 1939–1947)
 הילוכים:  תמסורת ידנית - 3 מהירויות
 
פורד טרנזיט בס (באנגלית: Ford Transit Bus) הוא אוטובוס מתוצרת יצרנית כלי הרכב פורד אשר יוצר בין השנים 1936–1947.
לאחר מלחמת העולם השנייה דגמי "פורד טרנזיט בס" היו האוטובוס האוניברסלי ששווקו על ידי "פורד".
שלדת הרכב יוצרה על ידי חברת "Union City Body Company" שמקום משובה היה ב-"Union City, Indiana" (אנ') באינדיאנה.
בין השנים 1941–1943, יוצאו דגמי "פורד טרנזיט בס" לקנדה, שלדת דגמי "פורד טרנזיט בס" יוצרו בקנדה על ידי "Brantford Coach & Body" בוינדזור (אונטריו).
תצורות

מנוע קדמי - יוצר בין השנים 1936–1939, יוצרו יותר מ-1,000 יחידות
מנוע אחורי - יוצר בין השנים 1939–1947, יוצרו 12,500 יחידות (2 דלתות כניסה, 27 מושבים)
דגמים

מודל 70
מודל 81-B
מודל 91-B
תמונות

"פורד טרנזיט בס", שנת 1937
"פורד טרנזיט בס", שנת 1947
"פורד טרנזיט בס"
ראו גם

פורד
פורד סדרת R
פורד טרנזיט
הערות שוליים

↑  "פורד טרנזיט בס" imcdb.org/vehicle
↑  Johnson, Gary (October–November 1982). "Remembering the little Fords". Model Transport. Chicago: Don Wolters Design Advertising (2): 41–43  "פורד טרנזיט בס"
פסולסוכוס

| פסולסוכוס |
| --- | --- |
איור של פסולסוכוס  איור של הגולגולת של פסולסוכוס
תקופה
טריאס עליון 217–215 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: ראויסוכים
משפחה:: Rauisuchidae
סוג:: פסולסוכוס
שם מדעי
 Fasolasuchus

פסולסוכוס (שם מדעי: Fasolasuchus) הוא סוג זוחל ארכוזאור גדול שדמה במראהו לתנין יבשתי והיה טורף-על בתחומי מחייתו והוא חי בסוף הטריאס לפני 215–217 מיליון שנה מהיום. המאובנים שלו התגלו בתצורות לוס קולורדוס (אנ') שבארגנטינה בידי החוקר חוסה בונפרטה ב-1981.
מאפיינים

הפסולסוכוס היה ארכוזאור קדום מהתנינים שהיה קרובו של הפוסטוסוכוס, אך היה גדול ממנו בהרבה. לפי מדידה משוערת הוא הגיע לאורך 8–10 מטרים, ארוך גם מהזאורוסוכוס שחי באותו אזור. בניגוד לרוב קרוביו למעט הזאורוסוכוס, הוא היה בעל זנב עם טבעות בודדות של אוסטאודרם לאורך גופו והיה יכול לזקוף את גפיו. כמו קרוביו הוא היה טורף בעל לסת מעוגלת ובעלת שיניים מחודדות. כמו כן הוא היה בעל מספר חוליות המזכירות את חוליות התרופודים או הפוסטוסוכוס הצפון-אמריקאי.
ככל הנראה זוחל ענקי זה נכחד עם הכחדת הטריאס (אנ') לפני 201 מיליון שנה.
פלורה קאדאר

| --- | --- |

צילום משנת 1952
 לידה:  4 באוגוסט 1928 בודפשט, ממלכת הונגריה 
 פטירה:  3 בינואר 2003 (בגיל 74) בודפשט, הונגריה 
 שם לידה:  Horcsák Flóra Anna 
 מדינה:  הונגריה 
 תקופת הפעילות:  1953–2002 (כ־49 שנים)
 מקום לימודים:  האוניברסיטה לתאטרון ולקולנוע (1953) 
 בן או בת זוג:  פטר פישר 
 פרסים והוקרה:  פרס אוזה (1995) 
 פרופיל ב-IMDb
 
פלורה קאדאר (בהונגרית: Kádár Flóra;‏ 4 באוגוסט 1928 – 3 בינואר 2003) הייתה שחקנית תיאטרון וקולנוע הונגרייה.
קורות חייה

נולדה בשנת 1928 בעיר בודפשט.
בשנת 1953 פלורה קאדאר סיימה לימודיה באקדמיה לתיאטרון בבודפשט.
נישאה לפטר פישר.
בשנת 1957 הופיעה על במת תיאטרון בעיר סגד.
במהלך 1953-1999 היא הצטלמה בכ-75 סרטים.
פילמוגרפיה

Szerelmesfilm ‏(1970) – (סרט אהבה)
Örökbefogadás ‏(1975) – (אימוץ)
Redl ezredes ‏ (1985) – (קולונל רדל)
Maigret‏ (1992) ,(1993) – (המפקח מגרה)
Mesmer‏ (1994) – (מסמר)
A napfény íze‏ (1999) – (סאנשיין)
בן זוגה ,פיטר פישר
עונת 2021/2022 בליגת העל הבריטית בכדורסל

| --- | --- |
 תאריך התחלה:  29 באוקטובר 2021
 תאריך סיום:  15 במאי 2022
 מספר משתתפות:  10
 זוכה:  לסטר ריידרס
 סגנית:  לונדון ליונס
 מספר משחקים:  27 (לכל קבוצה)
 http://www.bbl.org.uk
 → 2020/20212022/2023 ←
 
עונת 2021/2022 בליגת העל הבריטית בכדורסל היא העונה ה-35 של ליגת העל הבריטית בכדורסל.
העונה הסדירה

המשתתפות לעונה זו הן: לסטר ריידרס, בראון שפילד שארקס, לונדון ליונס, בריסטול פליירס, מנצ'סטר ג'איינטס, צ'שייר פיניקס, גלאזגו רוקס, פלימות' סיטי פטריוטס, ניוקאסל איגלס וסארי סקורצ'ס.
| מיקום | קבוצה | ניצחונות | הפסדים | הפרש סלים | הערות |
| --- | --- | --- | --- | --- | --- |
| 1. | לסטר ריידרס | 25 | 2 | 524+ | העפילה לשלב הפלייאוף |
| 2. | בראון שפילד שארקס | 17 | 10 | 49+ | העפילה לשלב הפלייאוף |
| 3. | לונדון ליונס | 16 | 11 | 111+ | העפילה לשלב הפלייאוף |
| 4. | בריסטול פליירס | 14 | 13 | 88+ | העפילה לשלב הפלייאוף |
| 5. | מנצ'סטר ג'איינטס | 14 | 13 | 42+ | העפילה לשלב הפלייאוף |
| 6. | צ'שייר פיניקס | 13 | 14 | 8- | העפילה לשלב הפלייאוף |
| 7. | גלאזגו רוקס | 12 | 15 | 56- | העפילה לשלב הפלייאוף |
| 8. | פלימות' סיטי פטריוטס | 12 | 15 | 143- | העפילה לשלב הפלייאוף |
| 9. | ניוקאסל איגלס | 10 | 17 | 109- | לא העפילה לשלב הפלייאוף |
| 10. | סארי סקורצ'ס | 25 | 2 | 498- | לא העפילה לשלב הפלייאוף |
הפלייאוף > שלב רבע הגמר > (1) לסטר ריידרס-(8) פלימות' סיטי פטריוטס

| 0 | 1 | 2 | 3 | 4 |
| --- | --- | --- | --- | --- |
| 29 באפריל 2022 | פלימות' סיטי פטריוטס | 71‏–86 | לסטר ריידרס | פלימות' פויליונס, פלימות' |
|  |  |  |  | צופים: 2,500 |
| 0 | 1 | 2 | 3 | 4 |
| --- | --- | --- | --- | --- |
| 1 במאי 2022 | לסטר ריידרס | 88‏–87 | פלימות' סיטי פטריוטס | מורנינגסייד ארנה לסטר, לסטר |
|  |  |  |  | צופים: 2,400 |
הפלייאוף > שלב רבע הגמר > (2)בראון שפילד שארקס-(7)גלאזגו רוקס

| 0 | 1 | 2 | 3 | 4 |
| --- | --- | --- | --- | --- |
| 29 באפריל 2022 | גלאזגו רוקס | 76‏–83 | בראון שפילד שארקס | סר כריס הוי ולודרום, גלאזגו |
|  |  |  |  | צופים: 2,500 |
| 0 | 1 | 2 | 3 | 4 |
| --- | --- | --- | --- | --- |
| 1 במאי 2022 | בראון שפילד שארקס | 72‏–96 | גלאזגו רוקס | פונדס פורג, שפילד |
|  |  |  |  | צופים: 1,000 |
הפלייאוף > שלב רבע הגמר > (3) לונדון ליונס-(6) צ'שייר פיניקס

| 0 | 1 | 2 | 3 | 4 |
| --- | --- | --- | --- | --- |
| 28 באפריל 2022 | לונדון ליונס | 85‏–69 | צ'שייר פיניקס | קופר בוקס, לונדון |
|  |  |  |  | צופים: 6,000 |
| 0 | 1 | 2 | 3 | 4 |
| --- | --- | --- | --- | --- |
| 30 באפריל 2022 | צ'שייר פיניקס | 97‏–95 | לונדון ליונס | צ'שייר אוקס ארנה, צ'שייר |
|  |  |  |  | צופים: 1,400 |
הפלייאוף > שלב רבע הגמר > (4) בריסטול פליירס- (5) מנצ'סטר ג'איינטס

| 0 | 1 | 2 | 3 | 4 |
| --- | --- | --- | --- | --- |
| 28 באפריל | מנצ'סטר ג'איינטס | 91‏–79 | בריסטול פליירס | המרכז הלאומי להופעות כדורסל, מנצ'סטר |
|  |  |  |  | צופים: 2,000 |
| 0 | 1 | 2 | 3 | 4 |
| --- | --- | --- | --- | --- |
| 30 באפריל 2022 | בריסטול פליירס | 94‏–80 | מנצ'סטר ג'איינטס | סג'ס וויז ארנה, בריסטול |
|  |  |  |  | צופים: 750 |
הפלייאוף > חצאי הגמר > (1) לסטר ריידרס-(7) גלאזגו רוקס

| 0 | 1 | 2 | 3 | 4 |
| --- | --- | --- | --- | --- |
| 7 במאי 2022 | גלאזגו רוקס | 84‏–105 | לסטר ריידרס | סר כריס הוי ולודרום, גלאזגו |
|  |  |  |  | צופים: 6,500 |
| 0 | 1 | 2 | 3 | 4 |
| --- | --- | --- | --- | --- |
| 9 במאי 2022 | לסטר ריידרס | 104‏–78 | גלאזגו רוקס | מורנינגסייד ארנה לסטר, לסטר |
|  |  |  |  | צופים: 2,400 |
הפלייאוף > חצאי הגמר > (3) לונדון ליונס-(4) בריסטול פליירס

| 0 | 1 | 2 | 3 | 4 |
| --- | --- | --- | --- | --- |
| 6 במאי | בריסטול פליירס | 83‏–85 | לונדון ליונס | סג'ס וויז ארנה, בריסטול |
|  |  |  |  | צופים: 750 |
| 0 | 1 | 2 | 3 | 4 |
| --- | --- | --- | --- | --- |
| 8 במאי 2022 | לונדון ליונס | 91‏–73 | בריסטול פליירס | קופר בוקס, לונדון |
|  |  |  |  | צופים: 6,000 |
הפלייאוף > הגמר לסטר ריידרס-לונדון ליונס

| 0 | 1 | 2 | 3 | 4 |
| --- | --- | --- | --- | --- |
| 15 במאי 2022 | לסטר ריידרס | 78‏–75 | לונדון ליונס | O2 ארנה, לונדון |
| 16:15 (GMT +0), שעון הממלכה המאוחדת 18:15 (GMT +2), שעון ישראל | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 12,000 |
|  | נק': גנו כראנדל 23   אס': גנו כראנדל 5   ריב': מאורייס ווקר  8 |  | נק': אייזיה רייז 29   אס': אייזיה רייז 7   ריב': כריס טאיווה 14 |  |
מצטייני העונה

MVP - גנו כראנדל
מאמן העונה - רוב פטרנוסטרו
חמשיית העונה:
| עמדה | שחקן | קבוצה |
| --- | --- | --- |
| רכז | גנו כראנדל | לסטר ריידרס |
| קלע | אייזיה רייז | לונדון ליונס |
| סמול פורוורד | פטריק ווילמן | לסטר ריידרס |
| פאוור פורוורד | דניאל קלארק | מנצ'סטר ג'איינטס |
| סנטר | מייק אוצ'רבויה | לסטר ריידרס |
זריקת עונשין במשחק בין בריסטול פליירס ללונדון ליונס במסגרת חצי הגמר
פלורה לפוניקה

| --- | --- |

עמוד השער של מהדורת 1737 של פלורה לפוניקה.
 מידע כללי
 מאת:  קארולוס ליניאוס
 שפת המקור:  לטינית
 סוגה:  ספר עיון בביולוגיה מילון
 הוצאה
 הוצאה:  אמסטרדם, הולנד
 תאריך הוצאה:  1737
 מספר עמודים:  372 + שער ונספחים
 מהדורות נוספות
 תאריך מהדורות נוספות:  1792 מאת ג'יימס אדוארד סמית'
פלורה לפוניקה (בלטינית: Flora Lapponica), הוא מילון לצמחים לאפיים (פלורה) משנת 1737, שנכתב בידי קארולוס ליניאוס, הבוטנאי, הרופא הזואולוג ומייסד שיטת המיון המדעית המודרנית לעולם החי ואחד מאבות חקר האקולוגיה השוודי, לאחר מסעו ללפלנד כחמש שנים קודם לכן (1732).
היסטוריה

בין 12 במאי ל-10 בספטמבר 1732 יצא ליניאוס מטעם האקדמיה המלכותית למדע באופסלה למסע בלפלנד כדי לחקור את החי, הצומח והדומם באזור.
כחמש שנים לאחר המסע, בשנת 1737, הודפס המילון באמסטרדם, הולנד.
הספר מכיל 534 מינים הממוינים לפי שיטת המיון המדעית שפיתח, כלומר לפי התפוצה הגאוגרפית והסיווג הטקסונומי, ומהווה את השימוש הפרקטי הראשון בשיטה זו; ליניאוס גם הציע שמות ליצורים החיים שגילה. הבוטנאי האמריקאי אדוארד לי גרין, מחבר "ציוני הדרך של ההיסטוריה של הבוטניקה", שגילה בעצמו מעל 4,400 מינים חדשים במערב אמריקה, תיאר את "פלורה לפוניקה" כ"מסמך הקלאסי והמרגש ביותר מבין כתביו של ליניאוס".
עדכון לספר פורסם בשנת 1792 על ידי ג'יימס אדוארד סמית', בוטנאי אנגלי, שהשתמש באותם השמות שבהם השתמש ליניאוס.
הערות שוליים

↑  מתוך מחקר בהוצאת אוניברסיטת קיימברידג', מהדורה שנייה, 2001, עמוד 27, (באנגלית)
פול מייקל סטפני

| --- | --- |
אין תמונה חופשית
 לידה:  8 בספטמבר 1944 Austin, ארצות הברית 
 פטירה:  12 ביוני 1998 (בגיל 53) Minnesota Correctional Facility – Oak Park Heights, ארצות הברית 
 מדינה:  ארצות הברית 
 כינויים נוספים:  "הרוצח הבכיין"
 ידוע בשל:  רציחת שלוש נשים
 
פול מייקל סטפני (באנגלית: Paul Michael Stephani;‏ 8 בספטמבר 1944 – 12 ביוני 1998) היה רוצח סדרתי אמריקאי. הוא היה ידוע גם בתור הרוצח הבכיין ("Weepy-Voiced Killer"; "הרוצח בעל הקול הבכייני") בשל סדרת שיחות טלפון שעשה למשטרה בהן דיווח בעילום שם תוך התייפחות על פשעיו. סטפני רצח שלוש נשים במטרופולין מיניאפוליס–סנט פול, ולפניהן פצע באורח קשה אישה נוספת.
רקע

סטפני היה הצעיר מבין עשרה ילדים ממשפחה קתולית. אמו נישאה בשנית כשהיה בן שלוש ואביו החורג היה ידוע כגבר המכה את ילדיו החורגים, ולעיתים זורק אותם במורד המדרגות. סטפני היה נשוי לבוורלי לידר ולזוג הייתה בת, אך הם התגרשו זמן קצר לאחר שנישאו.
תקיפות ורציחות

ב-31 בדצמבר 1980, ערב השנה האזרחית החדשה, הכה סטפני קשות את קארן פואטק בסיינט פול. סטפני גרם לפואטק זעזוע מוח, שברים בגולגולת ונזק מוחי קשה. ב-3 לפנות בוקר התקשר סטפני תוך בכי מר ובקול גבוה, דיווח על הפשע והפנה את המשטרה למקומה של פואטק, מה שהציל את חייה.
הקורבן הבא שלו הייתה קימברלי קומפטון שהייתה סטודנטית בת 18 מוויסקונסין, אותה רצח ב-3 ביוני 1981 במיניאפוליס. לאחר שרצח אותה, הוא התקשר למשטרה "לעזאזל, בבקשה תמצאו אותי, הרגע דקרתי מישהי עם דוקרן קרח, אני לא יכול לעצור את עצמי, אני ממשיך לרצוח אנשים". יומיים לאחר מכן, התקשר סטפני למשטרה בבכי והסביר כי הוא מצטער שרצח את קומפטון והבטיח להסגיר את עצמו, אך בסופו של דבר לא עשה זאת. יום למחרת, התקשר בשלישית למשטרה וטען כי חלק מהדיווחים העיתונאיים עליו ועל מעשיו אינם מדויקים. ב-11 ביוני התקשר פעם נוספת למשטרה ובקול מייבב, ספק קוהרנטי, אמר: "אני מצטער על מה שעשיתי לקומפטון".
הקורבן הבא שלו הייתה קת'לין גרינינג, שנמצאה מתה בביתה הסמוך לסיינט פול. סטפני הודה כי הוא הטביע אותה באמבטיה בביתה. קורבנו הרביעי והנרצחת האחרונה הייתה ברברה סימונס, אחות בת 40. סימונס בילתה את הלילה בבר במחיצת סטפני. בסוף הבילוי הציע סטפני לסימונס טרמפ הביתה והאחרונה נעתרה לבקשתו והלכה איתו, תוך שהיא מציינת בפני אחת המלצריות ״הוא חמוד. אני מקווה שהוא נחמד, מאחר שהוא לוקח אותי הביתה". יום למחרת נמצאה גופתה של סימונס, שמתה לאחר שסטפני דקר אותה 40 פעמים. סטפני התקשר למשטרה מספר ימים לאחר הרצח ואמר "בבקשה אל תדברו, רק תקשיבו. אני מצטער שהרגתי אותה, דקרתי אותה 40 פעמים. קימברלי קומפטון הייתה הראשונה שרצחתי".
ב-21 באוגוסט 1982 נסע סטפני עם עובדת מין בת 19 בשם דניס ויליאמס באזור מיניאפוליס. ויליאמס הרגישה שמשהו לא בסדר בסטפני לאחר שהחל לנסוע באזורים פרווריים חשוכים במקום להחזיר אותה ישירות לעיר, למקום ממנו אסף אותה. לאחר שהגיעו לכביש ללא מוצא, סטפני דקר את ויליאמס כ-15 פעמים בעזרת מברג. במהלך התקיפה, הצליחה ויליאמס להכות את סטפני באמצעות בקבוק זכוכית וגרמה לו לפצעים בראש ובפנים. בשלב מסוים, צרחותיה של ויליאמס משכו את תשומת לבו של אדם שהתגורר בקרבת מקום, אשר חש לעזרתה והחל להיאבק בסטפני, אשר ברח מהמקום. האדם אף הזעיק אמבולנס ומאוחר יותר סייע בזיהויו של סטפני. סטפני ברח לביתו, אך כשהבחין שהוא ממשיך לדמם קשות התקשר לקבלת סיוע רפואי, ושיחה זו היא שעזרה לזהותו כחשוד הן במקרה תקיפה זה והן במקרי התקיפה והרצח הקודמים. לאחר שפונה לטיפול בבית החולים, נעצר סטפני על ידי המשטרה.
מספר חודשים לאחר מעצרו, הורשע סטפני בניסיון הרצח של ויליאמס ובאחת הרציחות ונגזר עליו מאסר של 40 שנים. במהלך משפטו של סטפני בתיק הרצח של סימונס, העידו גרושתו של סטפני, אחותו ואישה איתה התגורר באותה תקופה כי האמינו ש"הרוצח הבכיין" הוא סטפני.
במהלך שהותו בכלא, ב-1997, אובחן סטפני כחולה בסרטן העור, והרופאים העריכו כי נותר לו פחות משנה לחיות. לאחר בשורה זו, החליט סטפני להודות ברציחתן של קומפטון, סימונס וגרינינג. בסך הכל, לאורך השנים, הוא הודה בניסיון הרצח שביצע ב-1980, ברציחת קומפטון ביוני 1981, ברציחת גרינינג ב-1982, ברציחת סימונס ב-1982 ובניסיון הרצח של ויליאמס. הוא מת בכלא בשנת 1998 מסרטן העור.
הערות שוליים

↑  "'Will You Find Me?' the 'Weepy Voiced Killer' Asked Police While Reporting His Own Murders". 9 באפריל 2020. {{cite web}}:  (עזרה)
↑  "Paul Michael Stephani 'The Weepy-Voice Killer': 5 Fast Facts". 9 באפריל 2020. {{cite web}}:  (עזרה)
↑  Baird, Ronald (2016-08-11), Weepy Voiced Killer Don't Talk Just Listen Paul Michael Stephani serial killer, נבדק ב-2018-01-22
↑  Guillen, Tomas (2002). "Serial Killer Communiques: Helpful or Hurtful". Journal of Criminal Justice and Popular Culture. אורכב מ-המקור ב-15 באוגוסט 2017. נבדק ב-10 באפריל 2002. {{cite web}}:  (עזרה)
↑  Shah, Allie (12 ביוני 1998). "Obituary:'Weepy-voiced killer' Paul Stephani, 53, dies in prison". Star Tribune. אורכב מ-המקור ב-27 באוקטובר 2011. נבדק ב-10 באפריל 2013. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פול מייקל סטפני".
פסיכולוגיזם

בפילוסופיה של הלוגיקה, פסיכולוגיזם היא העמדה לפיה חוקי הלוגיקה נקבעים על פי מאפיינים אמפיריים של הנפש, וכי הפסיכולוגיה היא הבסיס להסבר עובדות וחוקים בתחומים רבים אחרים. עמדה זו צמחה במדע הפסיכולוגיה האמפירי של אמצע המאה ה-19.
אחד המתנגדים הראשונים והנועזים ביותר לפסיכולוגיזם היה הלוגיקאי גוטלוב פרגה, שקבע את ההפרדה בין הלוגי והפסיכולוגי, ובין האובייקטיבי והסובייקטיבי, כעקרון הראשון שלו בהקדמה לספרו "יסודות האריתמטיקה". לאחר תכתובת עם אדמונד הוסרל, בעקבות ספרו של הוסרל על יסודות המתמטיקה, שכנע פרגה את הוסרל להתנער מעמדותיו הפסיכולוגיסטיות. הוסרל הפך לאחד המתנגדים הגדולים לפסיכולוגיזם, ומהתנגדות זו נולדה האסכולה שייסד, הפנומנולוגיה.
פסווליס

פסווליס (בליטאית: ‏Pasvalysקובץ:Pasvalys.ogg‏Ⓘ‏; בפולנית: Poswol, פוסבול; ביידיש: פּאָסװאָל) היא בירת מחוז המשנה פסווליס במחוז פוניבז' בצפון ליטא. בעיירה, השוכנת על גדת נהר סבאליה (Svalia), התקיימה עד השואה קהילה יהודית גדולה.
תולדות היישוב

פסווליס נזכרת לראשונה במאה ה-13, ובשנת 1494 נבנתה בה כנסיית עץ. בשנת 1546 הוענקו ליישוב זכויות עיר.
יהודי פסווליס

בתחילת המאה ה-20 נמנו בעיירה 1,590 יהודים. בין מלחמות העולם פעלו בעיירה בית ספר עברי ותנועות נוער ציוניות. עם סיפוח ליטא לברית המועצות בקיץ 1940 נאסרה בה הפעילות היהודית הציבורית, והוחרם מיהודיה רכוש פרטי רב.
ב-26 ביוני 1941, במהלך מבצע ברברוסה, נכבשה העיירה בידי הגרמנים, ואלו העניקו את השליטה בה לידי הליטאים. אלו בתורם שדדו ורצחו עד מהרה מספר יהודים שניסו להימלט מהעיירה. בתחילת יולי 1941 רצחו הליטאים כ-20 יהודים נוספים מהעיירה ליד הכפר קוז'י, לאחר שעצרו כ-150 יהודים.
באמצע יולי 1941 רוכזו יהודי העיירה בגטו שהוקם בה, אליו הובאו גם יהודי כפרי הסביבה. יושבי הגטו סבלו ממעשי התעללות קשים מצד שומריהם הליטאים. ב-26 באוגוסט 1941 הובילו הליטאים את יהודי הגטו שבעיירה לחורשת ז'דיק (Žadeikiai) הסמוכה, ושם רצחו את כולם בבורות ירי, תוך קבורת חלקם בחיים. בשעת הרצח ניסו חלק מהיהודים להיאבק עם השוטרים ולהימלט, אך נורו מיד.
פיתול החגורה

| --- | --- |

 שיוך:  פיתולי המוח, ישות אנטומית מסוימת 
 מיקום אנטומי:  מוח 
 תיאור ב:  האנטומיה של גריי (מהדורה 20) (825) 
 מזהים
 לטינית (TA98):  gyrus cinguli 
 טרמינולוגיה אנטומיקה:  A14.1.09.231 
 TA2 (2019):  5513 
 מזהה נרולוקס:  birnlex_798 
 מזהה נרוניימס:  159 
 FMA:  62434 
 קוד MeSH:  A08.186.211.180.590.500 
 מזהה MeSH:  D006179 
 מערכת השפה הרפואית המאוחדת:  C0018427 
 
המיקום של פיתול החגורה במוח האנושי.
הדמיית MRI של פיתול החגורה
פיתול החגורה (Cingulate cortex או גירוס הסינגולום) הוא אזור בקליפת המוח הלימבית.
הוא ממוקם לאורך הקירות הצידיים (לטרליים lateral) של החריץ המפריד בין ההמיספרות של המוח הגדול, מעל לכפיס המוח.
תפקוד

פיתול החגורה כולל מנגנוני עיבוד ספציפיים עבור מידע חושי, מוטורי, קוגניטיבי ורגשי.
הוא אחד האזורים המרכזיים עבור אינטגרציה בין קוגניציה לרגש.
הוא משלב בין קלט המתקבל ממגוון מקורות הכולל התייחסות למוטיבציה, הערכה של טעויות והתייחסות לייצוגים מהמערכות הקוגניטיביות והרגשיות.
פיתול החגורה פועל באמצעות השפעה על אזורים אחרים במוח וויסות של תגובות קוגניטיביות, מוטוריות, הורמונלית ווסקולריות.
אזור זה הופעל כשנבדקים האזינו לזיכרונות טראומטיים שלהם, בניגוד לזיכרונות עצובים אחרים. נטען כי הנבדקים חוו את הטראומה מחדש, כאילו היא מתרחשת בעת ההאזנה.
מבנה

פיתול החגורה מחולק למספר אזורים:
פיתול החגורה הקדמי Anterior cingulate cortex - ACC
פיתול החגורה האחורי Posterior cingulate cortex - PCC (אנ')
הערות שוליים

↑  Neil R. Carlson, (2013). Physiology of Behavior. Boston: Pearson.
1 2 3  Bush, G., Luu, P., & Posner, M. I. (2000). Cognitive and emotional influences in anterior cingulate cortex. Trends in cognitive sciences, 4(6), 215-222.
↑  Calkins, Susan D. (Ed); Bell, Martha Ann (Ed), (2010). Child development at the intersection of emotion and cognition. Human brain development. Washington, DC, US: American Psychological Association.
↑   מחקר: מנגנון במוח גורם לזיכרון טראומטי להרגיש כמו חוויה עכשווית, באתר הארץ, 5 בדצמבר 2023
| המערכת הלימבית |
| --- | --- | --- |
| אזורים מוחיים | קליפת המוח הלימבית: פיתול החגורה (פיתול החגורה הקדמי, פיתול החגורה הקדמי העליון), הפיתול הפארהיפוקמפאלי (אנ') • קליפת המוח הארובתית-מצחית • היפוקמפוס • פורניקס • אמיגדלה •  גרעין האקומבנס • היפותלמוס • הגופים הדדיים • תלמוס |  |
| תפקודים | רגשות • מוטיבציה • זיכרון • למידה • הרחה • תגובת הילחם או ברח • ויסות של מערכת העצבים האוטונומית |  |
| --- | --- |
בקרת זהויות :  TA98: A14.1.09.231
פורד טרנזיט קורייר

| --- | --- |

Ford Transit Courier, שנת 2013
 מאפיינים כלליים
 נקרא גם:  Ford Tourneo Courier
 יצרן:  "Ford Otosan" (אנ')
 שנות ייצור:  2014 עד היום
 הרכבה:  טורקיה טורקיה
 מודל קודם:  Ford Courier (אנ')
 חברת אם:  פורד
 סיווג:  מיניוואן  מסחרית
 מרכב:  Front-engine, front-wheel-drive layout (אנ')
 פלטפורמה:  Ford global B-car platform
 אורך:  4,160 מ"מ
 רוחב:  1,976 מ"מ
 גובה:  1,747 מ"מ
 משקל:  1,190-1,310 ק"ג
 בסיס גלגלים:  2,489 מ"מ
 מפרט טכני
 מנוע:  4 צילינדרים, 1.0 ליטר (999 סמ"ק המפיק 100 כ"ס ב-6,000 סל"ד)  (מנוע בנזין, מגדש טורבו מסוג "Ecoboost")  4 צילינדרים, 1.5 ליטר (1,498 סמ"ק המפיק 75 כ"ס (מנוע טורבו דיזל מסוג "Duratorq")  4 צילינדרים, 1.6 ליטר (1,560 סמ"ק המפיק 95 כ"ס (מנוע טורבו דיזל מסוג "Duratorq")
פורד טרנזיט קורייר (באנגלית: Ford Transit Courier; קרוי גם: Ford Tourneo Courier) היא מכונית מסחרית המיוצרת ב-2 תצורות: מסחרית ו-מיניוואן, מתוצרת יצרנית הרכב הטורקית "Ford Otosan" (אנ'), חברת בת של קונצרן הרכב פורד אשר מיוצרת משנת 2014 ועד היום.
דורות

דור ראשון - 2014–2017.
דור שני 2017 - ועד היום.
תצורות

4 דלתות - מסחרית
5 דלתות - מסחרית
5 דלתות - מיניוואן
תמונות

"פורד טרנזיט קורייר"
"פורד טרנזיט קורייר"
"פורד טרנזיט קורייר"
"פורד טרנזיט קורייר"
"פורד טרנזיט קורייר"
"פורד טרנזיט קורייר"
"פורד טרנזיט קורייר"
"פורד טרנזיט קורייר"
"פורד טרנזיט קורייר"
"פורד טרנזיט קורייר", שנת 2105 - מסחרית
"פורד טרנזיט קורייר", שנת 2105 - מסחרית
ראו גם

פורד
פורד טרנזיט
פורד טרנזיט קסטום
פורד טרנזיט קונקט
פורד טרנזיט בס
הערות שוליים

↑  "פורד" רכבים מסחרים / ראו "פורד טרנזיט קורייר" ford.it/veicoli-commerciali
↑  "פורד טרנזיט קורייר" החדשה - פורד אירופה ://media.ford.com/content/fordmedia/feu/en/products/cvs/transit-courier/transit-courier
↑  "פורד טרנזיט קורייר" - מסחרית premierford.co.uk/pdfs/vans/transit%20courier
↑  "פורד טרנזיט קורייר" autoexpress.co.uk/ford/transit-courier
פטריוטים (המהפכה האמריקנית)

קבוצת פטריוטים במהלך מלחמת העצמאות האמריקאית, מתוארת בפורטרט משנת 1875 מאת ארצ'יבלד וילארד
הפטריוטים (שהיו ידועים גם כוויגים וכמורדים) היו מתיישבים בריטים בצפון אמריקה אשר מרדו במלוכה הבריטית במהלך המהפכה האמריקאית, ושבסופו של דבר ייסדו את אותן מושבות עצמאיות שעתידות היו להתאחד לארצות הברית. הפטריוטים הושפעו מכתביו של ג'ון לוק ומהנאורות האמריקאית שפרחה במושבות באותה עת.
קבוצת הפטריוטים כללה קשת רחבה של דעות, החל מפדרליסטים שמרנים כגון אלכסנדר המילטון, דרך אנשי המעמד הגבוה כגון תומאס ג'פרסון ועד רדיקלים דוגמת דניאל שייז. אל מול הפטריוטים עמדו הלויאליסטים - שנותרו נאמנים למלוכה.
רבים מהפטריוטים פעלו אף לפני התחלת קרבות המלחמה. דוגמה קיצונית לפעילות זו אפשר לראות במעשיהם של בני החירות. כיום, החשובים שבמנהיגי הפטריוטים נחשבים לאבות האומה האמריקאית.
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.